Жайлы мектептерді басқарудың жүйесіне қатысты құжаттарға өзгеріс енгізіледі
DATE: 17:17, 26 Қыркүйек 2024 | GMT +5
TITLE: Жайлы мектептерді басқарудың жүйесіне қатысты құжаттарға өзгеріс енгізіледі
URL: https://kaz.inform.kz/news/zhayli-mektepterd-baskarudin-zhuyesne-katisti-kuzhattarga-ozgers-engzled-b783b7/
META: DATE: 17:17, 26 Қыркүйек 2024 | GMT +5
TOTAL WORDS: 115
AUTHOR(S):
TEXT: «Қазіргі кезде министрлік тиісті жұмыс тобын құрып, аталған мәселе бойынша жұмыстарды іске асырып жатыр. Жайлы мектептерді басқарудың арнайы жүйесі бойынша ұсыныстар талқыланып, тиісті құжаттарға өзгерістер енгізіледі», - делінген Оқу-ағарту министрілігінің Kazinform агенттігіне берген жауабында. Сонымен қатар ведомство әкімдіктермен бірлесіп 1 300 мектепті реконструкциялау мәселесін пысықтап жатқанын хабарлады. «Жыл соңына дейін мектептердің тізімін және атқарылатын жұмыстардың тізбесін айқындау жоспарланған», - деп нақтылады министрлік. Еске салсақ, биылғы Жолдауда Мемлекет басшысы Үкіметке жайлы мектептерді арнайы басқару жүйесін енгізуді тапсырды. Президент өзінің Жолдауында еліміздегі 1, 3 мың мектепке күрделі жөндеу жүргізу қажет екенін айтты. «Үкімет әкімдермен бірге оны қаржыландыру көздерін анықтап, соның ішінде демеушілерден де қаражат тартып, 3 жыл ішінде бұл мектептерді толық жаңартуы керек», - деді Қасым-Жомарт Тоқаев
